ລາຍ​ງານ​ ຈາກ ສະ​ພາ​ສູງ ສະ​ຫະ​ລັດ ຮຽກ​ຮ້ອງ​ໃຫ້​ວາງ​ແຜນ ເພື່ອ​ປ​້ອງ​ກັນ ການ​ແຊກ​ແຊງ ໃນ​ການ​ເລ​ືອ​ກ​ຕັ້ງ ປະ​ທາ​ນາ​ທິ​ບໍ​ດີ ປີ 2020
ລາຍ​ງານ​ນັ້ນ​ຍັງ​ໄດ້​ກ່າວ​ວ່າ ການ​ແຊກ​ແຊງ​ແມ່ນ​ເບິ່ງ​ຄື​ວ່າ​ ຈະ​ເກີດ​ຂຶ້ນ​ກ່ອນ​ການ​ເລືອກ​ຕັ້ງ ​ປີ 2020 ​ທີ່​ຈະ​ຈັດ​ຂຶ້ນໃນ​ເດືອນ​ພະ​ຈິກ.
ຄະນະກຳມະການສືບລັບສະພາສູງ ສະຫະລັດ ໄດ້ອອກລາຍງານທີ່ສະໜັບສະໜຸນ ໂດຍທັງສອງພັກການເມືອງ ທີ່ຮຽກຮ້ອງໃຫ້ລັດຖະບານ ສະຫະລັດ ແລະ ອຸດສາຫະ ກຳເອກະຊົນ ປ້ອງກັນເວັບໄຊ້ສື່ສັງຄົມ ຈາກການຖືກໃຊ້ ເພື່ອແຊກແຊງເຂົ້າໃນການ ເລືອກຕັ້ງປະທານາທິບໍດີປີ 2020, ຄືທີ່ມັນຖືກໃຊ້ໃນປີ 2016 ລາຍງານດັ່ງກ່າວ, ເຊິ່ງຖືກເປີດເຜີຍໃນວັນອັງຄານວານນີ້ ຫຼັງຈາກການສືບສວນສອບ ສວນຕ່າງປະເທດ ແຊກແຊງເຊົ້າໃນການເລືອກຕັ້ງດົນກວ່າສອງປີນັ້ນ, ໄດ້ພົບວ່າ ອົງ ການຄົ້ນຄວ້າອິນເຕີແນັດ ທີ່ໄດ້ຮັບການໜູນຫຼັງໂດຍວັງ ເຄຣັມລິນ “ໄດ້ພະຍາຍາມ ແຊກແຊງ ເຂົ້າໃນການເລືອກຕັ້ງປະທານາທິບໍດີປີ 2016 ດ້ວຍການທຳລາຍໂອກາດ ທີ່ຈະປະສົບຄວາມສຳເລັດ ຂອງທ່ານນາງ ຮິລແລຣີ ຄລິນຕັນ ແລະ ສະໜັບສະໜູນ ທ່ານ ດໍໂນລ ທຣຳ ຕາມການຊີ້ນຳຂອງວັງ ເຄຣັມລິນ ” ການຄົ້ນພົບດັ່ງກ່າວແມ່ນສອດຄ່ອງກັບຫຼັກຖານທີ່ຖືກພົບເຫັນໂດຍປະຊາຄົມສືບລັບ ສະຫະລັດ ຫຼັງຈາກການເລືອກຕັ້ງປີ 2016 ເຊິ່ງທ່ານ ທຣຳ ໄດ້ຊະນະຄູ່ແຂ່ງຈາກພັກ ເດໂມແຄຣັດ ທ່ານນາງ ຮິລແລຣີ ຄລິນຕັນ ລາຍງານນັ້ນຍັງໄດ້ກ່າວວ່າ ການແຊກແຊງແມ່ນເບິ່ງຄືວ່າຈະເກີດຂຶ້ນກ່ອນການເລືອກ ຕັ້ງປີ 2020 ທີ່ຈະຈັດຂຶ້ນໃນເດືອນພະຈິກ ກຸ່ມຂອງສະມາຊິກສະພາສູງຈາກສອງພັກການເມືອງ ຜູ້ທີ່ໄດ້ກະກຽມລາຍງານນັ້ນໄດ້ ແນະນຳໃຫ້ລັດຖະບານຂອງທ່ານ ທຣຳ ຈັດຕັ້ງໜ່ວຍປະຕິບັດການພິເສດລະຫວ່າງກະ ຊວງ ເພື່ອຕິດຕາມສື່ສັງຄົມສຳລັບສັນຍານຕ່າງໆ ກ່ຽວກັບ ການແຊກແຊງຂອງຕ່າງ ປະເທດໃນປີໜ້າ ບັນດາສະມາຊິກຂອງຄະນະກຳມະການໄດ້ກ່າວວ່າ “ລັດຖະບານກາງ, ກຸ່ມສັງຄົມພົນ ລະເຮືອນ, ແລະ ພາກເອກະຊົນ, ລວມທັງບໍລິສັດສື່ສັງຄົມ ແລະ ເທັກໂນໂລຈີຕ່າງໆ, ເອົາບົດບາດທີ່ສຳຄັນໃນການຍັບຢັ້ງ ແລະ ປ້ອງກັນການປະຕິບັດການແຊກແຊງຂອງ ຕ່າງປະເທດທີ່ແນເປົ້າໃສ່ ສະຫະລັດ ” ລາຍງານດັ່ງກ່າວໄດ້ສະຫລຸບວ່າ ນັກແຊກແຊງ ຣັດເຊຍ ທີ່ແນເປົ້າໃສ່ຊາວອາເມຣິກັນ ຜິວດຳ ຫຼາຍກວ່າກຸ່ມອື່ນໆໃນການໂຄສະນາຫາສຽງປີ 2016 ເພື່ອຂະຫຍາຍຄວາມ ເຄັ່ງຕຶງພາຍໃນປະເທດ ແລະເພີ່ມຄວາມຄາດຫວັງໃຫ້ທ່ານ ທຣຳ ການກະກຽມຂອງລາຍງານທີ່ວ່ານັ້ນ, ເຊິ່ງມີຫົວຂໍ້ວ່າ “ການໃຊ້ສື່ສັງຄົມຂອງ ຣັດເຊຍ” ໄດ້ນຳໜ້າໂດຍປະທານຄະນະກຳມະການ ສັງກັດພັກຣີພັບບລີກັນ ທ່ານ ໂຣເບີດ ເບີ ແລະ ຮອງປະທານ ສັງກັດພັກເດໂມແຄຣັດ ທ່ານ ມາກ ວອຣເນີ